ai4bharat/Pralekha huggingface dataset:
সড়কপরিবহণওমহাসড়কমন্ত্রক
বৈদ্যুতিক যানবাহন এবং চার্জিং স্টেশন
নয়াদিল্লী, ৩১ মার্চ, ২০২২
বাহন ৪-এর তথ্য অনুযায়ী দেশে বৈদ্যুতিক যানবাহনের সংখ্যা ২৫এ মার্চের নিরিখে ১০ লক্ষ ৭৬ হাজার ৪২০। এ বছরের ২১শে মার্চ পর্যন্ত দেশের নানা প্রান্তে ১ হাজার ৭৪২টি চার্জিং স্টেশন রয়েছে। বিদ্যুৎ মন্ত্রক বৈদ্যুতিক যানবাহনকে জনপ্রিয় করার জন্য নানা উদ্যোগ নিয়েছে। এর জন্য ‘ বৈদ্যুতিক যানবাহনের জন্য চার্জিং পরিকাঠামো’ শীর্ষক একটি গাইডলাইন প্রকাশিত হয়েছে। অন্যদিকে ‘ফাস্টার অ্যাডাপশন অ্যান্ড ম্যানুফ্যাকচারিং অফ ইলেকট্রিক ভেহিকেল’ প্রকল্পের আওতায় ভারি শিল্প মন্ত্রক ৬৮টি শহরে ২ হাজার ৮৭৭টি চার্জিং স্টেশন গড়ে তুলেছে।
যেসব শহরের জনসংখ্যা ৮০ লক্ষের বেশি সেইসব শহরে বৈদ্যুতিক যানবাহনের চার্জিং-এর জন্য বিশেষ পরিকল্পনা করা হয়েছে। এই শহরগুলি হল দিল্লী, কলকাতা, ব্যাঙ্গালোর, আমেদাবাদ, মুম্বাই, চেন্নাই, সুরাট ও পুনে। পরিকল্পনা অনুযায়ী চার্জিং দেওয়ার পরিকাঠামো তৈরির প্রস্তুতি নেওয়া হয়েছে। মন্ত্রক সরকারি প্রতিষ্ঠান, রাষ্ট্রায়ত্ত্ব সংস্থা, সরকারি বিদ্যুৎ পরিবহণ সংস্থা, রাষ্ট্রায়ত্ত্ব তেল সংস্থাগুলিকে চার্জিং সংক্রান্ত ব্যবসায় যুক্ত করতে চায়। এই প্রকল্পের দ্বিতীয় পর্বে মহাসড়ক ও এক্সপ্রেসওয়েগুলিতে বৈদ্যুতিক যানবাহনের চার্জ দেওয়ার জন্য প্রয়োজনীয় ব্যবস্থা করা হবে। ইতিমধ্যেই ১৬টি জাতীয় সড়ক ও এক্সপ্রেসওয়ের ধারে এ ধরণের চার্জিং-এর জায়গা তৈরি করার কাজ শুরুর প্রস্তুতি চলছে। একাজে জাতীয় সড়ক কর্তৃপক্ষ পিএসইউ এনার্জি এফিসিয়েন্সি সার্ভিস লিমিটেডের সঙ্গে সমঝোতাপত্র স্বাক্ষর করেছে। সমঝোতাপত্র অনুযায়ী টোল প্লাজার কাছে জাতীয় সড়ক কর্তৃপক্ষ জায়গা দেবে। সেখানে ভবন তৈরি করে বৈদ্যুতিক যানবাহিনে চার্জ দেওয়ার ব্যবস্থা থাকবে। এক্ষেত্রে রাজস্ব ভাগের বিষয়টি পারস্পরিক আলোচনার মাধ্যমে সিদ্ধান্ত নেওয়া হবে। জাতীয় সড়ক কর্তৃপক্ষ এ ধরণের ৩৯টি জায়গার মানোন্নয়নের জন্য উদ্যোগী হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন সড়ক পরিবহণ ও মহাসড়ক মন্ত্রী শ্রী নীতীন গড়করি।
CG/CB/NS
(Visitor Counter : 136
প্রধানমন্ত্রীরদপ্তর
মালদ্বীপের রাষ্ট্রপতি ইব্রাহিম মহম্মদ সোলিহ-এর সফল অস্ত্রপচারের জন্য প্রধানমন্ত্রীর শুভেচ্ছা
নয়াদিল্লী, ২৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী মালদ্বীপের রাষ্ট্রপতি ইব্রাহিম মহম্মদ সোলিহ-এর সফল অস্ত্রপচারের জন্য শুভেচ্ছা জানিয়েছেন এবং দ্রুত আরোগ্য কামনা করেছেন।
মালদ্বীপের রাষ্ট্রপতির ট্যুইটের প্রত্যুত্তরে প্রধানমন্ত্রী বলেছেন, “আমি রাষ্ট্রপতি @ইব্রাহিম সোলিহ-এর সফল অস্ত্রপচারের জন্য শুভেচ্ছা জানাচ্ছি এবং দ্রুত আরোগ্য কামনা করছি।”
প্রধানমন্ত্রী শ্রী নরেন্দ্র মোদীর শুভ কামনার জন্য মালদ্বীপের রাষ্ট্রপতি ইব্রাহিম মহম্মদ সোলিহ তাঁকে ধন্যবাদ জানিয়েছেন।
মালদ্বীপের রাষ্ট্রপতি ট্যুইটে বলেছেন,
“শুভ কামনার জন্য প্রধানমন্ত্রীকে ধন্যবাদ।”
CG/SS/NS
(
প্রধানমন্ত্রীরদপ্তর
মহাত্মা গান্ধী সহ ডান্ডি অভিযানে অংশগ্রহণকারী সকলকে প্রধানমন্ত্রীর শ্রদ্ধা নিবেদন
নতুনদিল্লী, ১২ই মার্চ, ২০২২
মহাত্মা গান্ধী এবং যে সব বিশিষ্ট মানুষেরা ডান্ডি অভিযানে অংশ নিয়েছিলেন, তাঁদের সকলের উদ্দেশে প্রধানমন্ত্রী শ্রী নরেন্দ্র মোদী শ্রদ্ধা নিবেদন করেছেন। অন্যায় –অবিচারের প্রতিবাদ করা এবং আমাদের দেশের মর্যাদা রক্ষার জন্য মহাত্মা গান্ধীর নেতৃত্বে ডান্ডি অভিযান হয়।
প্রধানমন্ত্রী ২০১৯ সালে যখন জাতীয় লবণ সত্যাগ্রহ স্মারক জাতিকে উৎসর্গ করেছিলেন, সেই সময় তার ভাষণটি সকলের মধ্যে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন,” মহাত্মা গান্ধী এবং যে সব বিশিষ্ট মানুষেরা ডান্ডি অভিযানে অংশ নিয়েছিলেন, তাঁদের সকলকে শ্রদ্ধা জানাই। অন্যায় –অবিচারের প্রতিবাদ করা এবং আমাদের দেশের মর্যাদা রক্ষার জন্য ডান্ডি অভিযান হয়।
২০১৯ সালে জাতীয় লবণ সত্যাগ্রহ স্মারক জাতিকে উৎসর্গ করার সময় আমি যে বক্তব্য রেখেছিলাম, সেটি সকলের মধ্যে ভাগ করে নিলাম।“
CG/CB/
(
সারওরসায়নমন্ত্রক
সার-এর ওপর ভর্তুকি
নয়াদিল্লী, ২২ মার্চ, ২০২২
কৃষককে বিধিবদ্ধ নিয়ম অনুসারে সর্বোচ্চ খুচরো মূল্যে ইউরিয়া দেওয়া হয়। ৪৫ কেজি ইউরিয়ার সর্বোচ্চ খুচরো মূল্য ২৪২ টাকা। এরমধ্যে নিমের আস্তরণের জন্য ব্যয় ও করের মূল্য অন্তর্ভুক্ত করা আছে। ইউরিয়া যখন কৃষকের কাছে পৌঁছে দেওয়া হয় তখন বাজারের মূল্য অনুযায়ী ২৪২ টাকার অতিরিক্ত অর্থ সার উৎপাদক সংস্থা এবং সার আমদানিকারকদের কেন্দ্র ভর্তুকি বাবদ দিয়ে থাকে। প্রান্তিক ও দরিদ্র কৃষকরা ভর্তুকি মূল্যের ইউরিয়া সার পেয়ে থাকেন।
ফসফেটিক ও পটাসিক সারের জন্য কেন্দ্র ২০১০এর পয়লা এপ্রিল থেকে পুষ্টি ভিত্তিক ভর্তুকি নীতি বাস্তবায়িত করছে। এই নীতি অনুযায়ী সার কোম্পানীগুলি সর্বোচ্চ খুচরো মূল্য নির্ধারণ করে। এই প্রক্রিয়াটি সরকারি নজরদারিতে হয়ে থাকে। দরিদ্র ও প্রান্তিক কৃষকরা এই সার কেনার সময় ভর্তুকির সুবিধা পান।
বেঙ্গালুরু ভিত্তিক এগ্রিকালচারাল ডেভেলপমেন্ট অ্যান্ড রুরাল ট্রান্সফরমেশন সেন্টার নিমের আস্তরণ যুক্ত ইউরিয়া সংক্রান্ত একটি প্রতিবেদন জমা দিয়েছে। ওই প্রতিবেদনে বলা হয়েছে এই ধরণের সার ব্যবহারের ফলে :
১. মাটির গুণমান বৃদ্ধি পায়
২. কীটনাশক ও বিভিন্ন রোগ প্রতিরোধের জন্য কম ব্যয় করতে হয়
৩. সমস্ত ফসলের উৎপাদন বৃদ্ধি পায়
৪. অড়হরের ডাল চাষের ক্ষেত্রে সবথেকে বেশি আয় হয়। এছাড়াও আখ, সোয়াবিন, ধান, পাট ও ভুট্টা চাষেও নিমের আস্তরণযুক্ত ইউরিয়া ব্যবহার করলে কৃষকের উপার্জন বাড়ে।
৫. নিমের আস্তরণযুক্ত ইউরিয়ার ব্যবহার শুরু হওয়ার পর সাধারণ ইউরিয়া আর কৃষিকাজে ব্যবহার করা হয়না।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সার ও রসায়ন প্রতিমন্ত্রী শ্রী ভগওয়ান্থ খুবা।
CG/CB/NS
(Visitor Counter : 109
কৃষিমন্ত্রক
করোনা মহামারী সত্বেও খরিফ শস্যের চাষ ও ফসল ঘরে তোলার ক্ষেত্রে প্রত্যাশিত সাফল্য পাওয়ায় সন্তোষ প্রকাশ করেছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর
নয়াদিল্লি, ০১ অগাস্ট, ২০২০
মধ্যপ্রদেশ ও ছত্তিশগড়ের কৃষি বিজ্ঞান কেন্দ্রগুলির পক্ষ থেকে ২৯-৩১শে জুলাই পর্যন্ত ৩ দিনের এক আঞ্চলিক কর্মশিবিরের আয়োজন করা হয়। কর্মশিবিরের পূর্ণাঙ্গ সভায় ভাষণে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেন, দেশকে যে কোনও ধরনের সঙ্কট থেকে রেহাই দিতে কৃষি ও গ্রামীণ ক্ষেত্রের এক সহজাত ক্ষমতা রয়েছে। করোনা ভাইরাস মহামারী সত্ত্বেও খরিফ শস্যের চাষে অগ্রগতি ও ফসল ঘরে তোলার ক্ষেত্রে প্রত্যাশিত সাফল্য অর্জিত হওয়ায় সন্তোষ প্রকাশ করে শ্রী তোমর বলেন, প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের লক্ষ্য পূরণে ভবিষ্যতেও গ্রামীণ ভারত ও কৃষক সমাজ গুরুত্বপূর্ণ ভূমিকা পালন করবে। দেশের কৃষক ও গ্রামীণ অর্থনীতি এখনও পর্যন্ত কোনও রকম প্রতিকূলতার কাছে মাথা নত করেনি বলে ইতিহাস সাক্ষী রয়েছে। প্রধানমন্ত্রী ‘ভোকাল ফর লোকাল’ - এর জন্য যে আন্তরিক আহ্বান জানিয়েছেন, তার সঙ্গে গ্রামোন্নয়নের বিষয়টি নিবিড়ভাবে যুক্ত রয়েছে।
কেন্দ্রীয় কৃষি মন্ত্রী আরও বলেন, দেশে কৃষি ক্ষেত্রে সামগ্রিক উন্নয়নে কৃষি বিজ্ঞান কেন্দ্র ও কৃষি বিজ্ঞানীদের গুরুত্বপূর্ণ ভূমিকা রয়েছে। কৃষি উৎপাদনশীলতা বাড়ানোর পাশাপাশি, জীবন-জীবিকার অন্যতম একটি মাধ্যম হিসাবে কৃষি কাজকে গ্রহণ করার জন্য যুবসম্প্রদায়কে উৎসাহিত করার প্রয়োজনীয়তা রয়েছে বলেও তিনি অভিমত প্রকাশ করেন। তিনি ভারতীয় কৃষি গবেষণা পরিষদ এবং কৃষি বিজ্ঞান কেন্দ্রগুলিকে এলাকা-ভিত্তিক উন্নয়ন মডেল উদ্ভাবন করার পরামর্শ দেন, যাতে এ ধরনের মডেলগুলি সহজেই কৃষকদের আকৃষ্ট করতে পারে।
জৈব ও প্রচলিত কৃষি কাজের ওপর গুরুত্ব দিয়ে শ্রী তোমর বলেন, এ ধরনের কৃষি কাজ কেবল মনুষ্য ও অন্যান্য প্রাণীকূলের স্বাস্থ্যের ক্ষেত্রেই গুরুত্বপূর্ণ নয়, বরং মাটির উর্বরতা ও দূষণমুক্ত পরিবেশ বজায় রাখার দিক থেকেও সমান প্রয়োজনীয়।
শ্রী তোমর এই শিবিরে আরও বলেন, সম্প্রতি যে সমস্ত অধ্যাদেশ জারি হয়েছে, তা ক্লাস্টার কৃষি কাজের প্রসারে এবং কৃষকদেরকে তাঁদের উৎপাদিত পণ্য ন্যায্য মূল্যে যে কোনও জায়গায় বিক্রির সুযোগ করে দেবে। এছাড়াও, ১ লক্ষ কোটি টাকার যে কৃষি পরিকাঠামো তহবিল গঠনের কথা ঘোষণা করা হয়েছে, তা আত্মনির্ভর ভারত গড়ে তোলার উদ্দেশ্যগুলি পূরণে সহায়ক হবে।
(CG/BD/SB
স্বরাষ্ট্র মন্ত্রক
ভারত সরকার বিপর্যয় ব্যবস্থাপনা ক্ষেত্রে উৎকর্ষের জন্য'সুভাষ চন্দ্র বোস আপদা প্রবন্ধন পুরস্কার'এর জন্য মনোনয়নের আমন্ত্রণ জানিয়েছে
নয়াদিল্লী, ৩০ জুলাই, ২০২০
বিপর্যয় ব্যবস্থাপনা ক্ষেত্রে উৎকর্ষের জন্য 'সুভাষ চন্দ্র বোস আপদা প্রবন্ধন পুরস্কার' এর জন্য মনোনয়ন চেয়ে আমন্ত্রণ জানিয়েছে ভারত সরকার। অনলাইন আবেদনের প্রক্রিয়াটি বর্তমানে চালু আছে। ব্যক্তি অথবা প্রতিষ্ঠানের নাম 'www.dmawards.ndma.gov.in'তে আপলোড করা যাবে ৩১ অগস্ট ২০২০ পর্যন্ত। প্রতিবছর ২৩ জানুয়ারি এই পুরস্কারগুলি ঘোষণা করা হয়।
বিপর্যয় মোকাবিলা ক্ষেত্রে কোন ব্যক্তি বা প্রতিষ্ঠানের অসাধারণ কাজের স্বীকৃতি দিতে ভারত সরকার এই পুরস্কারের প্রবর্তন করে। সংশাপত্র ছাড়াও প্রতিষ্ঠানের জন্য ৫১ লক্ষ টাকা ও ব্যক্তির জন্য ৫ লক্ষ টাকা নগদ পুরস্কার দেওয়া হয়।
কোন ব্যক্তি পুরস্কারের জন্য নিজে আবেদন করতে পারেন অথবা অন্য কোন ব্যক্তি বা প্রতিষ্ঠানের নাম সুপারিশ করতে পারেন। মনোনীত ব্যক্তি অথবা প্রতিষ্ঠানকে ভারতে বিপর্যয় ব্যবস্থাপনার যে কোন ক্ষেত্রে যেমন প্রতিরোধ, দূরীকরণ, প্রস্তুতি, উদ্ধারকার্য, মোকাবিলা, ত্রাণ, পুনর্বাসন, গবেষণা, উদ্ভাবন অথবা আগাম সতর্কতা নিয়ে কাজ করতে হবে।
বিপর্যয় এলে সমাজের সার্বিক জীবন জীবিকায় প্রভাব পড়ে।বিপর্যয় গোটা দেশে অনুকম্পা এবং স্বার্থশূন্য পরিষেবার ভাবনাও জাগিয়ে তোলে। কোন বিপর্যয়ের পরে সমাজের বিভিন্ন শ্রেণি এগিয়ে এসে একসঙ্গে দুঃস্থ মানুষের জন্য কাজ করে। উপশম, ঝুঁকিহ্রাস, কার্যকরী মোকাবিলা এবং পুনর্গঠনে সরকারি প্রচেষ্টা গতি পায় সামাজিক সংস্থা, স্বার্থশূন্য স্বেচ্ছাসেবক, নিবেদিতপ্রাণ অসরকারি সংস্থা, সমাজ সচেতন কোম্পানি, শিক্ষা ও গবেষণা সংস্থা এবং ব্যক্তির কঠোর পরিশ্রমের দ্বারা। অনেক ব্যক্তি নিয়মিত উপশম ও প্রস্তুতি নিয়ে কাজ করে চলেছেন যাতে ভবিষ্যতে কোন বিপর্যয়ের প্রভাব কম হয়। প্রাকৃতিক বিপর্যয়ে মানুষের দুর্দশাকে দূর করতে ব্যক্তি ও প্রতিষ্ঠানের অবদানকে স্বীকৃতি দেওয়ার প্রয়োজন আছে।
(CG/AP
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় ব্যাডমিন্টনে স্বর্ণপদক জয়ী পি ভি সিন্ধুকে প্রধানমন্ত্রীর অভিনন্দন
নয়াদিল্লি, ৮ আগস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় ব্যাডমিন্টনে স্বর্ণপদক জয়ী পি ভি সিন্ধুকে প্রধানমন্ত্রীর অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন,
“অনন্য @Pvsindhu1 হলেন চ্যাম্পিয়নদের চ্যাম্পিয়ন। উৎকর্ষ আসলে কি তিনি তা বার বার আমাদের দেখিয়েছেন। তাঁর নিষ্ঠা ও অধ্যবসায় অনুপ্রেরণাদায়ক। কমনওয়েলথ ক্রীড়া প্রতিযোগিতায় স্বর্ণপদক জয়ের জন্য তাঁকে অভিনন্দন। ভবিষ্যতে তাঁর সাফল্য কামনা করি।”
PG/CB/NS
(
প্রধানমন্ত্রীরদপ্তর
বন্দে ভারতের ভিডিও সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ১৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বন্দে ভারত এক্সপ্রেস ট্রেনের অভিজ্ঞতা নিয়ে এক নাগরিকের অভিজ্ঞতার ভিডিও সকলের সঙ্গে ভাগ করে নিয়েছেন।
প্রেস ইনফরমেশন ব্যুরো’র রাজস্থান হ্যান্ডেলে বন্দে ভারত এক্সপ্রেস ট্রেনের উপর তৈরি ভিডিও সম্পর্কে একটি ট্যুইটের প্রত্যুত্তরে প্রধানমন্ত্রী বলেছেন, “তাঁর বন্দে ভারত সফরে আর জে সুফী অনুষ্ঠান উপভোগ করেছি”।
PG/MP/SB
(
রাষ্ট্রপতিরসচিবালয়
দীপাবলি উপলক্ষ্যে রাষ্ট্রপতির শুভেচ্ছা
নয়াদিল্লী, ১৩ নভেম্বর, ২০২০
রাষ্ট্রপতি শ্রী রামনাথ কোবিন্দ দীপাবলি উপলক্ষ্যে দেশবাসীকে এবং বিদেশে বসবাসরত ভারতীয়দের শুভেচ্ছা জানিয়েছেন।
এক বার্তায় রাষ্ট্রপতি বলেছেন, ‘দীপাবলির এই শুভক্ষণে আমি সমস্ত দেশবাসী ও বিদেশে বসবাসরত ভারতীয়দের আন্তরিক শুভেচ্ছা ও অভিনন্দন জানাই।
বিভিন্ন ধর্ম ও বর্ণের মানুষ এই উৎসবকে যেভাবে পালন করেন তার মধ্য দিয়ে দেশের একতা, সদ্ভাবনা ও ভাতৃত্ববোধ দৃঢ় হয়। এই উৎসব আমাদের মানব সেবায় নিয়োজিত হতে অনুপ্রেরণা দেয়।
আসুন আমরা সংকল্পবদ্ধ হই, যেমনভাবে একটি প্রদীপ অনেক প্রদীপকে জ্বালাতে সাহায্য করে, সেইভাবে আমরা সমাজের দরিদ্র, অসহায় ও যাঁদের সহায়তা প্রয়োজন, সমাজের সেই মানুষগুলির মধ্যে জীবনের আনন্দ আশা এবং সমৃদ্ধি ভাগ করে নিই। দীপাবলি হল পরিচ্ছন্নতার উৎসব, তাই আমরা দূষণমুক্ত, পরিবেশ বান্ধব ও পরিচ্ছন্ন দীপাবলি উদযাপনের মধ্য দিয়ে প্রকৃতিকে সম্মান জানাবো।
প্রার্থনা করি আনন্দের এই মহোৎসবে দেশের প্রতিটি ঘরে সুখ, শান্তি এবং সমৃদ্ধি সঞ্চারিত হোক।’
প্রতিরক্ষামন্ত্রক
প্রতিরক্ষা গবেষনা ও উন্নয়ন সংস্হার পিনাকা ক্ষেপনাস্ত্র ব্যবস্হার পরীক্ষামূলক উৎক্ষেপন সফল হল
নয়াদিল্লি, ২০ ডিসেম্বর, ২০১৯
প্রতিরক্ষা গবেষনা ও উন্নয়ন সংস্হা ডিআরডিও-র সম্পূর্ণ দেশীয় প্রযুক্তিতে তৈরি পিনাকা ক্ষেপনাস্ত্র ব্যবস্হার পরীক্ষামূলক উৎক্ষেপন সফল হয়েছে। বৃহস্পতিবার ওড়িশা উপকূলের চাঁদিপুর থেকে এই ক্ষেপনাস্ত্র ব্যবস্হার সফল পরীক্ষন সম্ভব হয়। পিনাকা ক্ষেপনাস্ত্র ব্যবস্হা গোলন্দাজি অভিযান পরিচালনার ক্ষেত্রে এমন এক কার্যকর ক্ষেপনাস্ত্র, যা ৭৫ কিলোমিটারের মধ্যে শত্রু শিবিরে নিখুঁতভাবে আঘাত হানতে সক্ষম।
পিনাকা এমকে২ রকেটের পরিবর্তন ঘটিয়ে ক্ষেপনাস্ত্রের রূপ দেওয়া হয়েছে। এই ক্ষেপনাস্ত্রে উন্নত দিক-নির্দেশক পদ্ধতি সহ কন্ট্রোল ও গাইডেন্স ব্যবস্হা রয়েছে। ইন্ডিয়ান রিজিওনাল নেভিগেশন স্যাটেলাইট সিস্টেমের মাধ্যমে ক্ষেপনাস্ত্রটির দিক নির্দেশ করা সম্ভব।
পিনাকা ক্ষেপনাস্ত্র ব্যবস্হার পরীক্ষামূলক উৎক্ষেপন সফল হওয়ায় ডিআরডিও-র চেয়ারম্যান ডঃ জি সতীশ রেড্ডি পরীক্ষামূলক উৎক্ষেপনের সঙ্গে যুক্ত দলের সকলকে অভিনন্দন জানিয়েছেন।
CG/ BD/NS
(Visitor Counter : 84
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১১১ কোটি ১৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটি ৭৩ লক্ষের বেশি টিকার ডোজ রয়েছে
নতুন দিল্লি, ৩০ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১১১ কোটি ১৩ লক্ষ ৯৭ হাজার ১৮৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ৭৩ লক্ষ ৬২ হাজার ৬টি টিকার ডোজ হাতে রয়েছে।
CG/BD/AS/
(Visitor Counter : 119
বিজ্ঞানওপ্রযুক্তিমন্ত্রক
জং পড়া আটকাতে লেজার-ভিত্তিক নির্মাণ কৌশল উদ্ভাবন করা হয়েছে
নয়াদিল্লি, ৩১ অগাস্ট, ২০২০
জং পড়া সহ ধাতব পদার্থের উপরিভাগে ব্যাকটেরিয়া সংক্রমণ আটকাতে এক দল বিজ্ঞানী উন্নত প্রযুক্তির লেজার-ভিত্তিক একটি ব্যবস্থাপনার উদ্ভাবন করেছেন। এটি পরিবেশ-বান্ধব। এর সাহায্যে চিকিৎসা সংক্রান্ত সরঞ্জাম সহ অন্যান্য যন্ত্রপাতি ও কাঠামোর জং রোধ করা যাবে। কেন্দ্রের বিজ্ঞান ও প্রযুক্তি দপ্তরের স্বশাসিত সংস্থা, ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালস্ – এর একদল বিজ্ঞানী জং প্রতিরোধী এই প্রক্রিয়াটি উদ্ভাবন করেছেন। তাঁদের আবিষ্কৃত ব্যবস্থায় লেজারের সাহায্যে কয়েক সেমটো সেকেন্ড  – এ ধাতব পদার্থের ওপর প্রয়োগ করলে সেটি জং প্রতিরোধী হবে। এছাড়াও, কোনও ব্যাকটেরিয়া সেখানে জন্মাতে পারবে না। সাধারণত, জং আটকানোর জন্য দুটি ধাপে ব্যবস্থা নেওয়া হয়। প্রথম ধাপে খসখসে ধাতব পদার্থ আটকানো হয়। দ্বিতীয় ধাপে তার ভেতরে রাসায়নিক আস্তরণ দিয়ে মূল অংশটি বসানো হয়। এটি অত্যন্ত সময়সাপেক্ষ ও ব্যয় বহুল। এক্ষেত্রে এমন কিছু রাসায়নিক পদার্থ ব্যবহার করা হয়, যেগুলি পরিবেশ দূষণের কারণ। এমনকি, এই পদার্থ প্রয়োগের পর কাঠামোর আয়ু কমে যায়। কিন্তু নতুন লেজার-ভিত্তিক এই ব্যবস্থাপনা পরিবেশ-বান্ধব এবং কাঠামোর কোনও ক্ষতি করে না।
(CG/CB/SB
শিল্পওবাণিজ্যমন্ত্রক
এক সপ্তাহে ১ লক্ষ ৭৫ হাজার ব্যক্তি ভারতের বাণিজ্য ক্ষেত্রে নিরাপত্তা সংক্রান্ত ওয়েবসাইটটি পরিদর্শন করেছেন
নতুন দিল্লি, ২৯ মার্চ, ২০২০
ভারতে বিনিয়োগ, বিনিয়োগ ক্ষেত্রে উৎসাহদান, নিরাপত্তা প্রদান এবং বিভিন্ন সংস্থাকে সুবিধা দানের জন্য গত ২১শে মার্চ কেন্দ্রীয় বাণিজ্য এবং শিল্প মন্ত্রক https://www.investindia.gov.in/bip?utm_source=popup শীর্ষক একটি ওয়েবসাইট চালু করেছে । কোভিড- ১৯ সংক্রমণ প্রতিরোধে ভারত কি কার্যকরী ভূমিকা নিচ্ছে এবং তার সর্বশেষ পরিস্থিতিই বা কি, তা ব্যবসায়ী এবং বিনিয়োগকারীদের কাছে সঠিকভাবে তুলে ধরতেই এই উদ্যোগ নেওয়া হয়েছে। গত ৯ দিনে ৫০টির বেশি দেশের ১ লক্ষ ৭৫০০০ এরও বেশী ব্যক্তি এই ওয়েবসাইটটি পরিদর্শন করেছেন। এখানে সরকারের ৪২৩ পরামর্শ, নির্দেশিকা ২০৫টি ব্লগ এবং ভিডিও রয়েছে। তবে বেশিরভাগ ব্যক্তিই করোনা ভাইরাস সংক্রমণ প্রতিরোধে অর্থ সাহায্যের বিষয়ে বিভিন্ন তথ্য সংগ্রহের জন্য এই ওয়েবসাইটে অনুসন্ধান চালিয়েছেন।
বাণিজ্য ও বিনিয়োগ সংক্রান্ত কোন জিজ্ঞাস্য থাকলে তার উত্তরও দেয়া হয়েছে। এমনকি ভাইরাস প্রতিরোধে কেন্দ্র ও রাজ্য সরকার কি কি পদক্ষেপ গ্রহণ করেছে সেই প্রশ্নের উত্তর ইমেইল বা হোয়াটসঅ্যাপের মাধ্যমে পাঠানো হয়েছে। তবে বেশিরভাগ প্রশ্নই জানতে চাওয়া হয়েছিল পণ্য পরিবহন, সরকারের বিজ্ঞপ্তি, প্রকল্প বন্ধ হওয়া এবং গ্রাহক সম্পর্কে।
কোভিড- ১৯ মোকাবিলায় অত্যাবশ্যকীয় স্বাস্থ্য সরঞ্জাম সরবরাহ যাতে ঠিকথাককে তার জন্য প্রচার চালানো হয়েছে। এমনকি লকডাউনের সময় স্টার্টআপ ক্ষেত্রে সমস্যা মোকাবিলা সহ বাণিজ্য সম্পর্কিত যেকোন সমস্যার সমাধানে বিভিন্ন সংস্থার সঙ্গে আলোচনা চালানো হয়েছে।
(CG/SS
সড়কপরিবহণওমহাসড়কমন্ত্রক
আই এ এইচ ই, উৎকর্ষ কেন্দ্র হিসেবে সেন্টার ফর এডভান্স ট্রান্সপোর্টেশন টেকনোলজি অ্যান্ড সিস্টেমস-স্থাপন করতে ইউনিভার্সিটি অফ নিউ সাউথ ওয়েলসের সঙ্গে চুক্তি সম্পাদন করেছে
নতুন দিল্লি, ১৫ জুলাই, ২০২১
সড়ক পরিবহন ও মহাসড়ক মন্ত্রকের অধীন ইন্ডিয়ান একাডেমি অফ হাইওয়ে ইঞ্জিনিয়ার্স, আই এ এইচ ই, অস্ট্রেলিয়ার ইউনিভার্সিটি অফ নিউ সাউথ ওয়েলস এর সঙ্গে উন্নত পরিবহন প্রযুক্তির জন্য অ্যাডভান্সড ট্রান্সপোর্টেশন টেকনলজি এন্ড সিস্টেমস স্থাপন করতে একটি চুক্তি স্বাক্ষর করেছে।
সড়ক পরিবহন ও মহাসড়ক মন্ত্রকের দায়িত্বপ্রাপ্ত মন্ত্রী শ্রী নীতিন গড়কড়ি এবং প্রতিমন্ত্রী ডক্টর ভি কে সিং এর উপস্থিতিতে আজ ভার্চুয়াল মাধ্যমে এই চুক্তি সম্পাদিত হয়। ইউনিভার্সিটি অফ নিউ সাউথ ওয়েলসের পক্ষে ওই বিশ্ববিদ্যালয়ের উপাচার্য অধ্যাপক ইয়ান জ্যাকবস উপস্থিত ছিলেন।
শ্রী গড়কড়ি বলেন, এই ধরনের প্রকল্প দেশে সড়ক নিরাপত্তার ক্ষেত্রে উন্নয়ন ঘটাবে।
CG/ SB
(Visitor Counter : 150
আদিবাসীবিষয়কমন্ত্রক
আজাদি কা অমৃত মহোৎসবের অঙ্গ হিসাবে পঞ্চায়েত  আইন, ১৯৯৬  চালু হওয়ার ২৫তম বর্ষপূর্তি উপলক্ষে একদিনের জাতীয় সম্মেলনের আয়োজন করা হয়েছে
নয়াদিল্লি, ১৯ নভেম্বর, ২০২১
আজাদি কা অমৃত মহোৎসবের অঙ্গ হিসাবে পঞ্চায়েত  আইন, ১৯৯৬  চালু হওয়ার ২৫তম বর্ষপূর্তি উপলক্ষে একদিনের জাতীয় সম্মেলনের আয়োজন করা হয়েছে। আদিবাসী বিষয়ক মন্ত্রক এবং গ্রামোন্নয়নের জাতীয় প্রতিষ্ঠান ও পঞ্চায়েতি রাজ মন্ত্রকের সহযোগিতায় এই একদিনের জাতীয় সম্মেলনের আয়োজন করা হয়েছে। নতুন দিল্লির বিজ্ঞান ভবনে আয়োজিত এই সম্মেলনের উদ্বোধন করেছেন গ্রামোন্নয়ন ও পঞ্চায়েতি রাজ মন্ত্রী শ্রী গিরিরাজ সিং। অনুষ্ঠানে আদিবাসী বিষয়ক মন্ত্রী শ্রী অর্জুন মুন্ডা, পঞ্চায়েতি রাজ দপ্তরের প্রতিমন্ত্রী শ্রী কপিল মোরেশ্বর পাটিল সহ অন্যান্য বিশিষ্ট ব্যক্তিবর্গ উপস্থিত ছিলেন।
জাতীয় সম্মেলনের ভাষণে কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী গিরিরাজ সিং জানান, অন্ধ্রপ্রদেশ, হিমাচল প্রদেশ, গুজরাট, মহারাষ্ট্র, রাজস্থান ও তেলেঙ্গানা – এই ৬টি রাজ্যে পিইএসএ নিয়ম কার্যকর রয়েছে। ছত্তিশগড়, ঝাড়খন্ড, মধ্যপ্রদেশ ও ওডিশায় এই বিধি কার্যকর করার প্রয়াস চলছে। শ্রী সিং জানান, গ্রাম পঞ্চায়েত স্তরে উন্নয়ন পরিকল্পনা তৈরি করার সময় পঞ্চায়েতি রাজ মন্ত্রক এবং পঞ্চায়েতি রাজ মন্ত্রকের মধ্যে সমন্বয়-সাধনের প্রয়োজন। কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদী আদিবাসী এলাকার উন্নয়নের বিষয়টি অত্যন্ত গুরুত্ব সহকারে বিবেচনা করেছেন। তাই, চলতি আর্থিক বছরের বাজেটে আদিবাসী বিষয়ক মন্ত্রককে ৭ হাজার ৫০০ কোটি টাকারও বেশি অর্থ প্রদান করা হয়েছে। ২০১৩-১৪ সালের তুলনায় চলতি আর্থিক বছরে আদিবাসী ছাত্রদের বৃত্তির পরিমাণ ৯৭৮ কোটি টাকা থেকে বাড়িয়ে ২ হাজার ৫৪৬ কোটি টাকা করা হয়েছে। কেন্দ্রীয় সরকার প্রতিদিনই উপজাতি সম্প্রদায়ের মানুষের জীবনযাত্রার মানোন্নয়নে একাধিক উদ্যোগ গ্রহণ করেছে। এক্ষেত্রে রাজ্য সরকারগুলিকেও এগিয়ে আসার আহ্বান জানান তিনি।
অনুষ্ঠানে কেন্দ্রীয় মন্ত্রী শ্রী অর্জুন মুন্ডা জানান, আদিবাসী সম্প্রদায় অনাদিকাল থেকেই প্রাকৃতিক সম্পদ ব্যবহার করে আসছে। তাই, তাঁদের জীবন রক্ষার্থে এবং স্বার্থ ও অধিকার রক্ষায় সরকার একগুচ্ছ কার্যকরি পদক্ষেপ গ্রহণ করেছে বলেও উল্লেখ করেন তিনি। উপজাতি এলাকায় বসবাসকারী মানুষের জীবনযাত্রার মানোন্নয়নে এবং তাঁদের সংস্কৃতি ও ঐতিহ্য সংরক্ষণের বিষয় সরকার গুরুত্ব দিয়ে বিবেচনা করেছে। শ্রী মুন্ডা রাজ্যগুলিকে স্থানীয় উদ্বেগ ও সমস্যাগুলির বিষয় মানবিক দৃষ্টিভঙ্গী নিয়ে বিচার-বিবেচনা করার আবেদন জানান। তিনি পঞ্চায়েতি রাজ মন্ত্রক, উপজাতি বিষয়ক মন্ত্রক এবং পরিবেশ, বন ও জলবায়ু পরিবর্তন মন্ত্রকের চালু করা প্রকল্পগুলি একত্রিত করে উপজাতিদের কল্যাণে কাজে লাগানোর ওপর জোর দেন। অনুষ্ঠানে মহারাষ্ট্রের রাজ্যপাল সহ একাধিক ব্যক্তিত্ব বক্তব্য রাখেন।
CG/SS/SB
(Visitor Counter : 77
স্বরাষ্ট্র মন্ত্রক
মানব পাচার
নয়াদিল্লি, ২৫ জুন, ২০১৯
ন্যাশনাল ক্রাইম রেকর্ড ব্যুরো  ‘ভারতের অপরাধ’ শীর্ষক তথ্য প্রকাশ করেছে। এখানে মানব পাচার রোধ ইউনিটের সঙ্গে এনসিআরবি যৌথভাবে তথ্য সংগ্রহ করে মহারাষ্ট্রে ২০১৪ থেকে ২০১৬ সালের মধ্যে ১৮ বছরের কম বয়সের মেয়েদের পাচারের পরিসংখ্যান তুলে ধরেছে।
কেন্দ্রীয় সরকার মানব পাচার রোধে নতুন প্রযুক্তি ব্যবহার করছে। অপরাধ এবং অপরাধ অনুসরণ নেটওয়ার্ক ব্যবস্থাপনা  নামে একটি আইটি প্রকল্প কেন্দ্রীয় স্বরাষ্ট্র মন্ত্রক চালু করেছে, যাতে সারা দেশের পুলিশ স্টেশনগুলি একসঙ্গে যুক্ত হতে পারে। এর ফলে, কোন অপরাধের তদন্তের সময় তদন্তকারী অফিসার সেই সংক্রান্ত তথ্য খুব তাড়াতাড়ি পেতে পারেন। এর পাশাপাশি, কেন্দ্রীয় ‘ট্র্যাক চাইল্ড পোর্টাল’ সারা দেশে চালু করেছে। এই পোর্টালের সাহায্যে চরম দুর্দশায় থাকা পাচার হওয়া শিশুদের সম্পর্কে তথ্য পাওয়া যাবে। মানব পাচার রোধে কেন্দ্রীয় স্বরাষ্ট্র মন্ত্রক একইসঙ্গে কেন্দ্রীয় নারী ও শিশুকল্যাণ, শ্রম ও কর্মসংস্থান এবং বিদেশ মন্ত্রকের সঙ্গে সমন্বয় বজায় রেখে কাজ করে চলেছে।
লোকসভায় এক প্রশ্নের লিখিত জবাবে এই তথ্য জানান কেন্দ্রীয় স্বরাষ্ট্র প্রতিমন্ত্রী শ্রী জি কৃষ্ণন রেড্ডি।
CG/SS/DM
(Visitor Counter : 48
প্রধানমন্ত্রীরদপ্তর
প্রাক্তন ভারতীয় কূটনীতিক অবসর বেউরিয়ার প্রয়াণে প্রধানমন্ত্রীর শোক প্রকাশ
নয়াদিল্লি, ১৭ নভেম্বর ২০২২
প্রাক্তন ভারতীয় কূটনীতিক অবসর বেউরিয়ার প্রয়াণে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রীর দপ্তর থেকে এক ট্যুইটে বলা হয়েছে –
“দেশের প্রতি একনিষ্ঠ সেবার জন্য অবসর বেউরিয়া স্মরণীয় হয়ে থাকবেন। ওড়িয়া ভাষা এবং সংস্কৃতির মহান প্রবক্তা হিসেবে তিনি ছাপ রেখে গেছেন। তাঁর প্রয়াণে শোকাহত। তাঁর পরিবার এবং বন্ধুদের প্রতি সমবেদনা জানাই। ওম শান্তি : প্রধানমন্ত্রী”
PG/AB/DM/
(
প্রধানমন্ত্রীরদপ্তর
প্রধানমন্ত্রী কাশ্মীরের শতাব্দী প্রাচীন ‘নমদা’ শিল্প পুনরুজ্জীবন নিয়ে একটি নিবন্ধ ভাগ করে নিয়েছেন
নয়াদিল্লি, ১৭ জুলাই, ২০২৩
প্রধানমন্ত্রী শ্রী নরেন্দ্র মোদী কাশ্মীরের শতাব্দী প্রাচীন ‘নমদা’ শিল্পের পুনরুজ্জীবন নিয়ে একটি নিবন্ধ ভাগ করে নিয়েছেন।
প্রধানমন্ত্রী ট্যুইট করে বলেছেন :
“কাশ্মীরের শতাব্দী প্রাচীন ‘নমদা’ শিল্পের পুনরুজ্জীবনের পর এখন তা বহু বছর বাদে বিশ্ব অঙ্গনকে স্পর্শ করায় রীতিমত আনন্দিত! আমাদের শিল্পীদের দক্ষতা ও সহশীলতার এটা এক সাক্ষ্য বহন করছে। আমাদের সমৃদ্ধ ঐতিহ্যের ক্ষেত্রে এই শিল্পের ফিরে আসা এক অসাধারণ খবর।”
CG/AB/NS …17.07.23 ….110
(
প্রধানমন্ত্রীরদপ্তর
‘পরীক্ষা পে চর্চা ২০২৩’ – এর উপর একটি সুন্দর ছবি আঁকার জন্য কুমারী ঈশিতার বিশেষ প্রশংসা করলেন প্রধানমন্ত্রী
নয়াদিল্লি, ০৮ জানুয়ারি, ২০২৩
‘পরীক্ষা পে চর্চা ২০২৩’ বিষয়টির উপর ছবি আঁকার জন্য আম্বালা ক্যান্টনমেন্টের কেন্দ্রীয় বিদ্যালয়ের নবম শ্রেণীর ছাত্রী কুমারী ঈশিতার বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
কেন্দ্রীয় বিদ্যালয় সংগঠনের এক ট্যুইট বার্তার প্রত্তুতরে প্রধানমন্ত্রী বলেছেন, “"बहुत खूब! चित्रों के माध्यम से परीक्षा के समय विद्यार्थियों की दिनचर्या की बेहतरीन प्रस्तुति।"
PG/SKD/SB
(
জলশক্তি মন্ত্রক
সপ্তম ইন্ডিয়া ওয়াটার ইমপ্যাক্ট শীর্ষ সম্মেলনের সমাপ্তি
নয়াদিল্লি, ১৮ ডিসেম্বর, ২০২২
জল সংরক্ষণ এবং নদীর পুনরুজ্জীবনের মতো গুরুত্বপূর্ণ বিষয়গুলি নিয়ে সপ্তম ইন্ডিয়া ওয়াটার ইমপ্যাক্ট-এর সপ্তম শীর্ষ সম্মেলনে আলোচনা হয়েছে। ১৭ ডিসেম্বর তিন দিনের এই সম্মেলন শেষ হল। এবারের সম্মেলনের মূল বিষয় ছিল বৃহৎ উপত্যকায় ক্ষুদ্র নদীর পুনরুজ্জীবন ও সংরক্ষণ। এক্ষেত্রে ৫টি পি অর্থাৎ পিপল, পলিসি, প্ল্যান, প্রোগ্রাম এবং প্রজেক্ট  –এর মধ্যে সমন্বয় সাধন করা।
সম্মেলনের শেষ দিনে জল, পরিবেশ এবং প্রশাসনিক কাজের বিশেষজ্ঞরা সর্বসম্মতভাবে একটি জাতীয় নদী ফ্রেম ওয়ার্ক- ‘ন্যাশনাল ওয়াটার ফ্রেমওয়ার্ক’ গঠনের প্রস্তাব অনুমোদন করেছেন। এই ব্যবস্থাপনা নদীর স্বাস্থ্য পরীক্ষায় নজরদারি চালাবে। এছাড়াও নদীর স্বাস্থ্য সংক্রান্ত যে কোন বিষয়ের দায়বদ্ধতা সংশ্লিষ্ট ফ্রেমওয়ার্কের ওপর বর্তাবে। নদীতে বসবাসকারী প্রাণী এবং উদ্ভিদের বসবাসের পরিবেশই নদীর স্বাস্থ্যের বিষয়টিকে নির্ধারণ করে। ন্যাশনাল মিশন ফর ক্লিন গঙ্গা-র মহানির্দেশক শ্রী জি অশোক কুমার সমাপ্তি অধিবেশনে পৌরোহিত্য করেন। ক্লিন গঙ্গা মিশনের অধ্যাপক বিনোদ তারে অনুষ্ঠানটি সঞ্চালনা করেছেন। শ্রী কুমার আশা করেন শীর্ষ সম্মেলনে গৃহীত বিভিন্ন প্রস্তাব বাস্তবায়িত হবে, আগামীদিনে যার ইতিবাচক প্রভাব অনুভূত হবে।
তিনি আরও বলেন, নমামী গঙ্গে প্রকল্প জল ব্যবস্থাপনা, বৃত্তীয় অর্থনীতি, সম্পদ উদ্ধার, নদীর জল দূষণ প্রতিরোধের মতো বিভিন্ন ক্ষেত্রে ইতিবাচক প্রভাব ফেলেছে। শহরের পরিকল্পনার ক্ষেত্রে নদীকে রক্ষা করার বিষয়টি এখন গুরুত্বপূর্ণ স্থান পেয়েছে। শ্রী কুমার আরও জানান, এবারের সম্মেলনে ছোট ছোট নদীগুলির পুনরুজ্জীবনের বিষয়টি নিয়ে আলোচনা হয়েছে। এই ছোট নদীগুলি বড় বড় উপত্যকাগুলির প্রাণ সঞ্চার করে। তিনি আরও বলেন, জল কোনো ভৌগোলিক গন্ডীর মধ্যে আবদ্ধ থাকে না। তাই জল সংক্রান্ত যে কোন বিষয় পৃথক করে রাখা উচিত নয়। বর্জ্য জলের ব্যবহার, এর পাঁককে প্রাকৃতিক কৃষিকাজে ব্যবহার করার মতো বিষয়গুলি নিয়ে ন্যাশনাল মিশন ফর ক্লিন গঙ্গার মহানির্দেশক বিস্তারিত আলোচনা করেন।
অধিবেশনে সঞ্চালনার সময় অধ্যাপক তারে বলেন, বিভিন্ন ক্ষেত্রের কর্মসূচির বাস্তবায়নের মধ্যে সমন্বয় ঘটানো অত্যন্ত গুরুত্বপূর্ণ। এক্ষেত্রে সম্প্রদায়গত উদ্যোগ বিশেষভাবে সহায়ক হয়।
সম্মেলনে ইউরোপীয় ইউনিয়ন, জার্মানী, নরওয়ে এবং শ্লোভেনিয়ার প্রতিনিধিরা অংশগ্রহণ করেন। তাঁরা মনে করেন নদী বিজ্ঞানের ক্ষেত্রে ভারত একটি প্রাকৃতিক গবেষণাগার। এদেশের ভূবৈচিত্র্য নদী ও উপত্যকা ব্যবস্থাপনাকে বুঝতে সাহায্য করে। বিভিন্ন নদীর পুনরুজ্জীবন নিয়ে যেভাবে ভারতে কাজ হচ্ছে তার নিরিখে ভারতকে নদী বিজ্ঞানে বিশ্ব শিক্ষক হিসেবে অভিহিত করা যায়। তাঁরা আন্তর্জাতিক স্তরে জল সংক্রান্ত কপ সম্মেলনের আয়োজনের ওপর গুরুত্ব দেন।
PG/CB/NS
(Visitor Counter : 83
প্রধানমন্ত্রীরদপ্তর
সিআরপিএফের ৮২তমপ্রতিষ্ঠা দিবসে বাহিনীর সদস্যদের প্রতি প্রধানমন্ত্রীর শুভেচ্ছা
নতুনদিল্লি, ২৭শে জুলাই, ২০২০
প্রধানমন্ত্রী শ্রী নরেন্দ্র মোদী সিআরপিএফের ৮২তম প্রতিষ্ঠা দিবসে বাহিনীর সদস্যদের প্রতি শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ”সিআরপিএফের সদস্যদের বাহিনীর ৮২তম প্রতিষ্ঠা দিবসে শুভেচ্ছা জানাই। এই বাহিনী নজরকাড়া কর্মকাণ্ড আমাদের দেশকে নিরাপদে রাখার বিষয়টিকে নিশ্চিত করেছে। যে সাহস ও পেশাদারীত্বের পরিচয় বাহিনীর সদস্যরা দিয়ে থাকেন, তা সকলের কাছে প্রশংসার যোগ্য।
আগামী দিনে সিআরপিএফ আরো উন্নতির শিখরে পৌঁছাক।“
(CG/CB